Každý motorista, ktorý použil spoplatnený úsek diaľnice alebo rýchlostnej cesty bez zaplatenej elektronickej diaľničnej známky (eDZ) a nevzťahuje sa na neho oslobodenie od úhrady, je kontrolným systémom označený za potenciálneho priestupcu.   V zmysle zákona o diaľničnej známke je povinnosťou každého motoristu, ktorý chce využiť na svoju prepravu spoplatnený úsek, mať zaplatenú e-známku.   Údaje, ktoré zaznamenáva kontrolný systém Národnej diaľničnej spoločnosti sú ďalej postúpené MDV SR a Okresným úradom. Výber pokút a riešenie priestupkov nie je v kompetencii Národnej diaľničnej spoločnosti.